Molao o o Tlhabolotsweng wa Kwadiso ya Matsalo le Dintsho , o tlhagisa gore ngwana yo o tsalwang a tshela o tshwanetse go begiwa mo malatseng a le 30 morago ga pelego.
Kitsiso ya matsalo e tshwanetse go dirwa ke yo mongwe wa batsadi, kgotsa motlhokomedi wa gagwe wa semolao, mme fa yo mongwe wa batsadi kgotsa motlhokomedi a sa kgone go dira pego, motho yo o kopilweng ke yo mongwe wa batsadi kgotsa motlhokomedi wa semolao a ka dira kitsiso.
Romela Foromo ya Kitsiso ya Botsalo go ofisi nngwe le nngwe ya Merero ya Selegae.
Motho yo o kopiwang go dira kitsiso o tshwanetse a bo a tshotse lekwalo le le mo letlang go dira jalo, le le tlhalosang mabaka a gore ke goreng batsadi ba sa kgone go itirela pego ka bobona.
Fa ngwana a ka belegelwa kwa ntle ga Aforika Borwa mme yo mongwe wa batsadi ba gagwe e le moagi wa Aforika borwa ka nako ya fa ngwana a tsholwa, pego e ka nne ya dirwa kwa embasing ya Aforika Borwa, kwa ntlong ya boemedi kgotsa kwa dikantorong tsa Merero ya Selegae mo Aforika Borwa.
Mabapi le Kitsiso e e dirwang morago ga malatsi a le 30 ngwana a setse a belegwe, batsadi kgotsa batlhokomedi ba semolao ba tshwanetse go naya mabaka gore ke goreng ngwana a sa kwadisiwa jaaka Molao o beilwe.
Fa e le gore batsadi ba ngwana ga ba ise ba nyalane mme ba eletsa go kwadisa ngwana ka sefane sa ga rraagwe, rraagwe ngwana o tshwanetse go amogela se ka go tlatsa dintlha mo sebakeng se se tshwailweng mo foromong ya Kitsiso ya botsalo. Rraagwe ngwana o tshwanetse go nna teng fa matsalo a ngwana a kwadisiwa.
Kopo e ka tsaya malatsi a le 8 go ya go ale 12.